
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 180 

16 Σεπτεμβρίου 2009 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

133. Προσόντα, κριτήρια και διαδικασία πρόσληψης 

αγρονόμων. 1 

134. Σύσταση Αμισθου Προξενείου στη Γιαουντέ και 

μεταβολή περιφέρειας αρμοδιότητας Αμισθου 
Προξενείου στην Ντουάλα. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 133 
Προσόντα, κριτήρια και διαδικασία πρόσληψης 
αγρονόμων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 19 παρ. 6 του ν. 3585/2007 
«Προστασία περιβάλλοντος, αγροτική ασφάλεια και άλ¬ 
λες διατάξεις» (Α' -148). 

2. Τ ις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π. δ/τος 63/2005 
(Α'- 98). 

3. Την υπ’ αριθμ. Υ 357/7.1.2009 απόφαση του Πρωθυ¬ 
πουργού «Κατάργηση θέσης υφυπουργού και σύσταση 
θέσης αναπληρωτή υπουργού Εσωτερικών» (Β'-3). 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

5. Την υπ’ αριθμ. 205/2009 γνωμοδότηση του Συμβου¬ 
λίου της Επικράτειας, ύστερα από πρόταση του Ανα¬ 
πληρωτή Υπουργού Εσωτερικών, αποφασίζουμε: 

Αρθρο 1 

Προσόντα - Προϋποθέσεις 

1. Ως Αγρονόμοι γενικών καθηκόντων προσλαμβάνο¬ 
νται, σε ποσοστό 50% των κατατασσομένων κάθε φορά, 
με το σύστημα των αντικειμενικών κριτηρίων (μόρια) 
ιδιώτες, άνδρες και γυναίκες,Έλληνες πολίτες. 


2. Οι υποψήφιοι απαιτείται να έχουν τα ακόλουθα 
προσόντα και τις ακόλουθες προϋποθέσεις: 

α. Να είναι κάτοχοι πτυχίου ή διπλώματος Πανεπιστη¬ 
μίου της ημεδαπής ή ισοτίμου της αλλοδαπής, Τμήματος 
Νομικής, Πολιτικών Επιστημών, Δημόσιας Διοίκησης ή 
Κοινωνιολογίας. 

β. Να έχουν συμπληρώσει το 21ο έτος της ηλικίας τους 
και να μην υπερβαίνουν το 35ο. Για τον υπολογισμό της 
ηλικίας των ως άνω υποψηφίων ως ημερομηνία γέννη¬ 
σης θεωρείται η 31η Δεκεμβρίου του έτους γέννησης. 

γ. Οι άνδρες υποψήφιοι απαιτείται να έχουν εκπληρώ¬ 
σει τις στρατιωτικές τους υποχρεώσεις κατά το χρόνο 
λήξης της προθεσμίας υποβολής της αίτησης πρόσλη¬ 
ψης ή να έχουν απαλλαγεί νόμιμα από αυτές, όχι για 
λόγους υγείας. 

δ. Να έχουν υγεία και άρτια σωματική διάπλαση δι- 
απιστούμενη από την αρμόδια Υγειονομική Επιτροπή 
Κατάταξης, σύμφωνα με τις ισχύουσες κάθε φορά δια¬ 
τάξεις για τη σωματική ικανότητα υποψηφίων των πα¬ 
ραγωγικών σχολών των Ενόπλων Δυνάμεων. 

ε. Να έχουν σωματικά, ψυχικά και διανοητικά προσόντα 
ανταποκρινόμενα στις απαιτήσεις του έργου τους. 

στ. Να έχουν ανάστημα τουλάχιστον 1,60 μ. οι γυναίκες 
και 1,65 μ. οι άνδρες, χωρίς υποδήματα. 

ζ. Να έχουν πίστη στο Σύνταγμα, αφοσίωση στην Πα¬ 
τρίδα και τη Δημοκρατία και να μην πιστεύουν σε θρη¬ 
σκευτικά δόγματα τα οποία εμποδίζουν την εκτέλεση 
των καθηκόντων τους. 

η. Να μην έχουν καταδικασθεί, για τέλεση ή απόπειρα 
κακουργήματος ή για έγκλημα ανυποταξίας, λιποτα¬ 
ξίας, προσβολής του πολιτεύματος, προσβολής κατά 
της πολιτειακής εξουσίας, πλαστογραφίας, ψευδορκίας, 
ψευδούς καταμήνυσης, ψευδούς ανωμοτί κατάθεσης, 
παράβασης καθήκοντος, συκοφαντικής δυσφήμισης, 
κλοπής, εκβίασης, απάτης, υπεξαίρεσης (κοινή και στην 
υπηρεσία), απιστίας, παθητικής δωροδοκίας, ενεργη¬ 
τικής δωροδοκίας, παραβίασης του απορρήτου των 
τηλεφωνημάτων και της προφορικής συνομιλίας, κα¬ 
ταπίεσης, ναρκωτικών, κατά της γενετήσιας ελευθερίας 
και οικονομικής εκμετάλλευσης της γενετήσιας ζωής, 
εμπρησμού (με πρόθεση ή από αμέλεια) ζωοκλοπής, ζω¬ 
οκτονίας, περί αλλοδαπών, λαθρεμπορίας ή οποιουδή- 
ποτε άλλου εγκλήματος από δόλο τελεσθέντος, για το 
οποίο επιβλήθηκε ποινή φυλάκισης τουλάχιστον τριών 
μηνών. Επίσης, να μην έχουν παραπεμφθεί αμετάκλητα 

σε δίκη ή εγκλεισθεί σε σωφρονιστικό κατάστημα για 
κακούργημα ή για κάποιο από τα πλημμελήματα αυτά. 
Υποψήφιοι που έχουν παραπεμφθεί σε δίκη επιτρέπε¬ 
ται να υποβάλουν αίτηση συμμετοχής στο διαγωνισμό, 
αλλά, αν είναι επιτυχόντες, δεν κατατάσσονται στην 
Ελληνική Αγροφυλακή, εκτός εάν εντός ευλόγου χρόνου 
από το πέρας του διαγωνισμού προσκομίσουν αμετά- 
κλητη αθωωτική απόφαση ή βούλευμα. Ο όρος καταδίκη 
περιλαμβάνει και την καταδίκη σε ποινικό σωφρονισμό 
για τα εγκλήματα που αποτελούν κώλυμα κατάταξης. 
Τα κωλύματα κατάταξης ισχύουν για το χρονικό διά¬ 
στημα από την ημερομηνία υποβολής της αίτησης για 
συμμετοχή στο διαγωνισμό, έως και τη λήξη ισχύος του 
πίνακα κατάταξης. 

θ. Να μην έχουν καταδικασθεί για αγροτική κλοπή 
ή υπεξαίρεση ή αγροτική φθορά εκ προθέσεως τελε¬ 
σθείσα. 

ι. Να μην έχουν απολυθεί από θέση δημοσίου υπαλλή¬ 
λου ή υπαλλήλου Νομικού Προσώπου Δημοσίου Δικαίου 
δυνάμει πειθαρχικής απόφασης. 

ια. Να μην έχουν στερηθεί οποτεδήποτε των πολιτικών 
δικαιωμάτων τους, έστω και αν έχει λήξει ο χρόνος που 
ορίσθηκε για τη στέρησή τους, με την επιφύλαξη του 
άρθρου 66 του Π.Κ. 

ιβ. Να μην έχουν τεθεί σε δικαστική συμπαράσταση 
(άρθρο 1666 Α.Κ.). 

ιγ. Να μην είναι χρήστες ναρκωτικών ουσιών, με βάση 
γνωμάτευση ψυχιάτρου κρατικού νοσοκομείου. 

3. Πρόσθετα προσόντα: 

α. Γνώση μιας των γλωσσών Αγγλικής, Γαλλικής, Γερ- 
μανικής. 

β. Κατοχή μεταπτυχιακών τίτλων σπουδών. 

Αρθρο 2 

Αριθμός προσλαμβανομένων 

Ο αριθμός των Αγρονόμων γενικών καθηκόντων 
που κατατάσσεται, καθορίζεται κάθε φορά με κοινή 
απόφαση των Υπουργών Εσωτερικών, Οικονομίας και 
Οικονομικών, ύστερα από πρόταση του Αρχηγού της 
Ελληνικής Αγροφυλακής, με βάση τα κενά που υπάρ¬ 
χουν. Ποσοστό 50% των κατατασσομένων κάθε φορά 
αγρονόμων, προέρχεται από ιδιώτες Έλληνες πολίτες, 
άνδρες και γυναίκες και ποσοστό 50% από Αγροφύλα¬ 
κες πτυχιούχους Πανεπιστημίων (Α.Ε.Ι.) ή Τεχνολογικών 
Εκπαιδευτικών Ιδρυμάτων (Τ.Ε.Ι.) και Αρχιφύλακες ύστε¬ 
ρα από εξετάσεις. 

Η ως άνω απόφαση εκδίδεται υποχρεωτικά, πριν από 
την προκήρυξη της διαδικασίας πρόσληψης. 

Αύξηση του αριθμού των εισακτέων δεν επιτρέπεται 
μετά την έκδοση των αποτελεσμάτων. 

Σε περίπτωση ισοβαθμίας διεξάγεται κλήρωση για 
την επιλογή. 

Άρθρο 3 

Προκήρυξη εξετάσεων 

1. Γ ια την αντιμετώπιση των υπηρεσιακών αναγκών σε 
προσωπικό των Υπηρεσιών της Ελληνικής Αγροφυλακής 
προκηρύσσεται με απόφαση του Αρχηγού διαγωνισμός 
για την κατάταξη αγρονόμων. 

2. Στην προκήρυξη αναφέρονταί: 

α. Ο αριθμός των προσλαμβανομένων συνολικά. 

β. Τα απαιτούμενα προσόντα. 


γ. Τα απαιτούμενα δικαιολογητικά, ο χρόνος και ο 
τρόπος υποβολής τους. 

δ. Η διαδικασία, ο χρόνος, ο τόπος και ο τρόπος διε¬ 
νέργειας των προκαταρκτικών εξετάσεων. 

ε. Κάθε άλλη αναγκαία λεπτομέρεια. 

3. Η προκήρυξη καταχωρείται στην ιστοσελίδα της Ελ¬ 
ληνικής Αγροφυλακής της Γ ενικής Γ ραμματείας Δημόσι¬ 
ας Τάξης του Υπουργείου Εσωτερικών και αποστέλλεται 
εγκαίρως στις Υπηρεσίες της Ελληνικής Αγροφυλακής, 
στα Επιτελεία των Κλάδων των Ενόπλων Δυνάμεων και 
Σωμάτων Ασφαλείας, στους οικείους οργανισμούς τοπι¬ 
κής αυτοδιοίκησης, στα κατά τόπους γραφεία του Ορ¬ 
γανισμού Απασχόλησης Εργατικού Δυναμικού (Ο.Α.Ε.Δ.) 
των Νομών πρόσληψης, στις Πρεσβείες και τα Προξενεία 
της Ελλάδος στο εξωτερικό, καθώς επίσης και σε δύο 
τουλάχιστον ημερήσιες εφημερίδες πανελλήνιας κυκλο¬ 
φορίας για δημοσίευση. 

Άρθρο 4 

Δικαιολογητικά υποψηφίων 

1. Οι επιθυμούντες να προσληφθούν ως Αγρονόμοι 
υποβάλλουν, μέσα στις προθεσμίες που ορίζει η προ¬ 
κήρυξη, τα εξής δικαιολογητικά: 

α. Αίτηση συμμετοχής με πρόσφατη φωτογραφία. 

β. Επικυρωμένο φωτοαντίγραφο του δελτίου αστυ¬ 
νομικής ταυτότητας. Σε περίπτωση που στοιχεία του 
αστυνομικού δελτίου ταυτότητας έχουν μεταβληθεί, δη¬ 
λώνονται με υπεύθυνη δήλωση του ν.1599/1986 (Α'-75). 

γ. Επικυρωμένο φωτοαντίγραφο τίτλου σπουδών. Οι 
κάτοχοι ισότιμων τίτλων σπουδών εκπαιδευτικών ιδρυ¬ 
μάτων αλλοδαπής, πρέπει να συνυποβάλλουν βεβαίωση 
ισοτιμίας από την αρμόδια Υπηρεσία του Υπουργείου 
Εθνικής Παιδείας και Θρησκευμάτων με αντιστοιχία 
βαθμολογίας. 

δ. Γνωμάτευση ψυχιάτρου κρατικού νοσοκομείου που να 
προκύπτει ότι δεν είναι χρήστες ναρκωτικών ουσιών. 

ε. Υπεύθυνη δήλωση του ν. 1599/1986, ότι συγκεντρώ¬ 
νουν τα προσόντα και τις προϋποθέσεις που αναφέρο- 
νται στις περιπτώσεις δ’ έως και ιβ’ της παραγράφου 2 
του άρθρου 1, επιπλέον οι άνδρες ότι έχουν εκπληρώσει 
τις στρατιωτικές τους υποχρεώσεις ή έχουν απαλλαγεί 
νόμιμα από αυτές, όχι για λόγους υγείας. 

2. Οι υποψήφιοι που κατέχουν τα πρόσθετα προσόντα 
της παραγράφου 3 του άρθρου 1 υποβάλλουν κατά 
περίπτωση: 

α. Επικυρωμένο φωτοαντίγραφο πιστοποιητικού ή 
πτυχίου Αγγλικής, Γαλλικής ή Γερμανικής γλώσσας 
επιπέδου τουλάχιστον καλής γνώσης, σύμφωνα με τα 
οριζόμενα στο άρθρο 28 του π.δ/τος 50/2001 (Α'- 39), 
όπως ισχύει κάθε φορά, συνοδευόμενα απαραιτήτως 
από επίσημη μετάφραση. 

β. Επικυρωμένο φωτοαντίγραφο μεταπτυχιακού τίτ¬ 
λου σπουδών που θα συνοδεύεται, εφόσον προέρχεται 
από ανώτατο εκπαιδευτικό ίδρυμα του εξωτερικού, από 
επίσημη μετάφραση και βεβαίωση ισοτιμίας από την 
αρμόδια Υπηρεσία του Υπουργείου Εθνικής Παιδείας 
και Θρησκευμάτων με αντιστοιχία βαθμολογίας. 

Αρθρο 5 

Υποβολή και έλεγχος των δικαιολογητικών 

1. Οι ενδιαφερόμενοι για συμμετοχή στο διαγωνισμό, 
που προκηρύσσεται για κατάταξη Αγρονόμων, υπο- 

βάλλουν αυτοπροσώπως στα Αγρονομικά Τμήματα 
του τόπου κατοικίας τους, μέσα στην προθεσμία που 
καθορίζεται στην προκήρυξη, αίτηση σε ειδικό έντυπο 
μαζί με όλα τα απαιτούμενα δικαιολογητικά. Η αίτηση 
χορηγείται από το Αρχηγείο της Ελληνικής Αγροφυλα¬ 
κής και επέχει θέση υπεύθυνης δήλωσης του άρθρου 
8 του ν. 1599/1986. Η ανακρίβεια των δηλουμένων στοι¬ 
χείων, επισύρει αποκλεισμό από το διαγωνισμό καθώς 
και τις τυχόν προβλεπόμενες ποινικές κυρώσεις. Η αί¬ 
τηση πρέπει να είναι καθαρογραμμένη χωρίς διορθώ¬ 
σεις και σβησίματα. Αν οι διορθώσεις ή τα σβησίματα 
καθιστούν δυσανάγνωστη ή ακατάληπτη την αίτηση ή 
αλλοιώνουν ουσιώδη στοιχεία της, απορρίπτεται. Αίτηση 
που υποβάλλεται ταχυδρομικά ή με εξουσιοδοτημένο 
πρόσωπο, δεν γίνεται δεκτή και δε λαμβάνεται υπόψη 
για το διαγωνισμό. 

2. Ο Διοικητής του Αγρονομικού Τμήματος κατά τη 
διαδικασία παραλαβής των δικαιολογητικών, προβαίνει 
στις ακόλουθες ενέργειες: 

α. Παραδίδει στους υποψηφίους ένα έντυπο αίτησης 
και οι υποψήφιοι υποχρεούνται να τη συντάξουν ιδιοχεί- 
ρως και να την προσκομίσουν μαζί με τα προβλεπόμενα 
δικαιολογητικά. 

β. Ελέγχει τα στοιχεία που συμπλήρωσαν οι υποψήφιοι 
στην αίτησή τους, μεριμνά για την ορθή συμπλήρωση 
αυτών, καθώς και για την ακρίβεια, την πληρότητα και 
εγκυρότητα των δικαιολογητικών που προσκομίζουν. 

γ. Μετράει το ανάστημα κάθε υποψηφίου και συντάσ¬ 
σει σχετική βεβαίωση στο έντυπο της αίτησης. 

δ. Υπογράφει ότι παρέλαβε την αίτηση και θέτει το 
ονοματεπώνυμο και το βαθμό του κάτω από την ημε¬ 
ρομηνία αυτής. 

ε. Επιστρέφει, χωρίς διατυπώσεις, τα δικαιολογητικά 
στους υποψηφίους που δεν έχουν το απαιτούμενο ανά¬ 
στημα ή στερούνται κάποιου από τα λοιπά προσόντα 
και τις προϋποθέσεις των παραγράφων 1 και 2 του 
άρθρου 1, πλην της αίτησης συμμετοχής επί της οποίας 
σημειώνει την αιτία της επιστροφής. 

στ. Σε περίπτωση που ο υποψήφιος αμφισβητεί το 
ύψος που βεβαιώθηκε ή την έλλειψη των δικαιολογητι- 
κών, υποβάλλει αυθημερόν στο ίδιο Αγρονομικά Τμήμα 
αίτηση για νέα μέτρηση του αναστήματος ή επανέλεγχο 
των δικαιολογητικών. Ο αρμόδιος για την παραλαβή των 
δικαιολογητικών Διοικητής του Αγρονομικού Τμήματος, 
υποβάλλει τα δικαιολογητικά και τη βεβαίωση μέτρησης 
του αναστήματος στην οικεία διεύθυνση αγροφυλακής 
περιφέρειας, με μέριμνα της οποίας διενεργείται νέα 
μέτρηση του αναστήματος και επανέλεγχος των δικαι- 
ολογητικών από τις αρμόδιες επιτροπές της παρ. Ιγ' 
και Ιβ' του άρθρου 7, αντιστοίχως, για την άρση της 
αμφισβήτησης. 

ζ. Υποβάλλει τα ανωτέρω δικαιολογητικά την επομένη 
της παραλαβής στην αρμόδια επιτροπή παραλαβής και 
ελέγχου δικαιολογητικών της οικείας Διεύθυνσης Αγρο¬ 
φυλακής Περιφέρειας, τηρώντας στο αρχείο της Υπηρε¬ 
σίας του φωτοτυπίες των αιτήσεων συμμετοχής. 

Αρθρο 6 

Κριτήρια πρόσληψης 

1. Η πρόσληψη των Αγρονόμων γενικών καθηκόντων 
γίνεται με βάση τα κατωτέρω κριτήρια: 

α. Το βαθμό του πτυχίου. 

β. Την κατοχή μεταπτυχιακών τίτλων σπουδών και 


γ. Τη γνώση ξένης/ων γλώσσας/ών (Αγγλικής - Γαλ- 
λικής - Γερμανικής). 

Άρθρο 7 

Επιτροπές διαγωνισμού 

1. Με απόφαση του Αρχηγού Αγροφυλακής συγκρο¬ 
τούνται οι εξής επιτροπές: 

α. Διενέργειας διαγωνισμού. 

β. Παραλαβής και ελέγχου δικαιολογητικών ανά Πε¬ 
ριφέρεια. 

γ. Αθλητικών δοκιμασιών, 
δ. Ψυχοτεχνικών δοκιμασιών. 

Η γραμματειακή και λοιπή διοικητική υποστήριξη των 
προαναφερομένων επιτροπών, ενεργείται από τη Διεύ¬ 
θυνση Διοικητικού και Οικονομικοτεχνικών Μέσων του 
Αρχηγείου Ελληνικής Αγροφυλακής. Όπου απαιτείται, 
οι επιτροπές επικουρούνται στο έργο τους από προ¬ 
σωπικό της Υπηρεσίας που ορίζεται με τις διαταγές 
συγκρότησής τους. 

2. Στις Διευθύνσεις Αγροφυλακής Περιφερειών Χώ¬ 
ρας, συγκροτούνται 3μελείς επιτροπές παραλαβής 
και ελέγχου των δικαιολογητικών που υποβλήθηκαν 
από τα Αγρονομικά Τμήματα της δικαιοδοσίας τους 
από αγρονομικούς υπαλλήλους με βαθμό Αγρονόμου ή 
Αγρονομικού Υποδιευθυντή ή Αγρονομικού Διευθυντή. 
Πρόεδρος των επιτροπών αυτών είναι ο κατά βαθμό 
ανώτερος ή μεταξύ ομοιοβάθμων ο αρχαιότερος αγρο- 
νομικός υπάλληλος. 

Έργο των επιτροπών αυτών είναι: 
α. Ο επανέλεγχος των υποβληθέντων από τα Αγρονο- 
μικά Τμήματα της δικαιοδοσίας τους δικαιολογητικών. 

β. Η αναστημομέτρηση όσων υποψηφίων υπέβαλαν 
αίτηση για νέα μέτρηση του αναστήματος. 

γ. Η επιστροφή, εγγράφως, των αιτήσεων και δικαιο- 
λογητικών των υποψηφίων που δε διαθέτουν τα απαι- 
τούμενα προσόντα και προϋποθέσεις και 
δ. Η σύνταξη καταστάσεων κατά αλφαβητική σειρά 
των υποψηφίων που υπέβαλαν αιτήσεις και δικαιολογη- 
τικά και η διαβίβασή τους στην Επιτροπή Διενέργειας 
του Διαγωνισμού. 

3. Η Επιτροπή Διενέργειας του Διαγωνισμού, έχει την 
ευθύνη της διενέργειας του διαγωνισμού, την εποπτεία, 
τον έλεγχο και το συντονισμό όλων των λοιπών Επιτρο¬ 
πών της παραγράφου 1. Ειδικότερα, η Επιτροπή αυτή 
είναι αρμόδια για τη βαθμολόγηση των υποψηφίων με 
βάση τα αντικειμενικά κριτήρια, καθώς και τη διεξαγωγή 
και βαθμολόγηση της προφορικής συνέντευξης. Η εν 
λόγω επιτροπή αποτελείται από έναν εκπρόσωπο του 
Νομικού Συμβουλίου του Κράτους, με βαθμό τουλάχι¬ 
στον νομικού συμβούλου, που ορίζεται προς τούτο από 
τον Πρόεδρο αυτού και από δύο Αγρονομικούς Διευθυ¬ 
ντές που έχουν την ικανότητα, λόγω των γνώσεών τους 
ή της εμπειρίας τους, να αξιολογήσουν και να βαθμολο¬ 
γήσουν μέσω της προφορικής συνέντευξης, την εν γένει 
προσωπικότητα των υποψηφίων, τη δυνατότητά τους 
να ανταποκριθούν στην άσκηση των καθηκόντων τους 
και να διαπιστώσουν το επίπεδο των γνώσεων τους. Η 
ίδια επιτροπή έχει επίσης ως έργο και την ολοκλήρωση 
της διαδικασίας πρόσληψης. Πρόεδρος της Επιτροπής 
ορίζεται ο εκπρόσωπος του Νομικού Συμβουλίου του 
Κράτους. 

4. Για τη διενέργεια των αθλητικών δοκιμασιών συ¬ 
γκροτούνται μία ή περισσότερες Επιτροπές, που απαρ- 

τίζονται από τρεις (3) αγρονομικούς υπαλλήλους με 
βαθμό Αγρονομικού Διευθυντή ως προέδρου και δύο (2) 
Αγρονομικους Υποδιευθυντές ή Αγρονόμους ως μελών. 
Έργο της Επιτροπής αυτής είναι η διαπίστωση της σω¬ 
ματικής ικανότητας και φυσικής αντοχής των υποψηφί¬ 
ων. Για το σκοπό αυτό οι υποψήφιοι υποβάλλονται στην 
εξέταση των αθλητικών δοκιμασιών και αγωνισμάτων 
που προβλέπονται στο άρθρο 8 του παρόντος. 

5. Οι ψυχοτεχνικές δοκιμασίες διενεργούνται από 
τριμελή Επιτροπή που απαρτίζεται από έναν (1) αγρο- 
νομικό υπάλληλο με βαθμό Αγρονόμου ή Αγρονομικού 
Υποδιευθυντή ή Αγρονομικού Διευθυντή, ως Πρόεδρο 
και δύο (2) ψυχιάτρους ή ψυχολόγους, ως μέλη οι οποίοι 
δύνανται να προέρχονται από το υγειονομικό αγρονομι- 
κό προσωπικό ειδικών καθηκόντων ή από Υγειονομικούς 
Αξιωματικούς της Ελληνικής Αστυνομίας ή του Πυρο¬ 
σβεστικού Σώματος ή των Ενόπλων Δυνάμεων ή από 
Κρατικό Νοσοκομείο. 

Άρθρο 8 

Αθλητικές Δοκιμασίες 

1. Για τον έλεγχο της σωματικής ικανότητας και της 
φυσικής αντοχής οι υποψήφιοι υποβάλλονται σε αθλη¬ 
τικές δοκιμασίες. Ο τόπος και ο χρόνος των αθλητικών 
δοκιμασιών καθορίζονται με απόφαση του Αρχηγού της 
Ελληνικής Αγροφυλακής, η οποία αποστέλλεται έγκαι¬ 
ρα σε όλες τις Υπηρεσίες της, για την ενημέρωση των 
υποψηφίων. Ειδικότερα, οι υποψήφιοι δοκιμάζονται στα 
εξής αγωνίσματα: 

α. Δρόμος 100 μέτρων σε χρόνο 16" (μία προσπά¬ 
θεια). 

β. Δρόμος 1000 μέτρων σε χρόνο 4' και 20' (μία προ¬ 
σπάθεια). 

γ. Άλμα σε ύψος με φόρα τουλάχιστον 1,00 μέτρο 
(τρεις προσπάθειες). 

δ. Άλμα σε μήκος με φόρα τουλάχιστον 3,60 μέτρα 
(τρεις προσπάθειες). 

ε. Ρίψη σφαίρας (7,275 χλγ.) σε απόσταση τουλάχι¬ 
στον 4,50 μέτρα ως μέσο όρο ρίψης με το δεξί και το 
αριστερό χέρι ανά προσπάθεια (τρεις προσπάθειες με 
κάθε χέρι). 

2. Υποψήφιοι που δε μπορούν να ανταποκριθούν σε 
μια από τις παραπάνω δοκιμασίες και αγωνίσματα ή 
δεν προσέρχονται κατά την ημερομηνία που καλούνται 
να εξεταστούν, εκτός εάν οφείλεται αποδεδειγμένα σε 
λόγους ανωτέρας βίας και μέχρι την ημερομηνία λήξης 
των δοκιμασιών, κρίνονται ακατάλληλοι για κατάταξη 
και αποκλείονται με πρακτικό της Επιτροπής Αθλητικών 
Δοκιμασιών, που τοιχοκολλάται στο Αρχηγείο της Ελλη¬ 
νικής Αγροφυλακής και κοινοποιείται στη Διεύθυνση Δι¬ 
οικητικού και Οικονομικοτεχνικών Μέσων. Επανεξέταση 
στις αθλητικές δοκιμασίες δεν επιτρέπεται για κανένα 
λόγο. Υποψήφια που δηλώνει ότι κυοφορεί, επιτρέπεται 
να συμμετέχει στις αθλητικές δοκιμασίες, μόνον εφό¬ 
σον προσκομίσει γνωμάτευση του θεράποντα ιατρού 
της, στην οποία ρητά να αναφέρεται, ότι επιτρέπεται 
η συμμετοχή της και ότι από αυτή δε θα προκύψει 
πρόβλημα στην υγεία της και στο κυοφορούμενο. Εάν 
κατά το χρόνο της εξέτασης υποψηφίου στις αθλητικές 
δοκιμασίες υπάρχει κώλυμα εξέτασής του, η Επιτροπή 
δύναται κατά την κρίση της, να αναβάλλει για μια μόνο 
φορά την εξέταση σε άλλο χρόνο, όχι όμως πέραν του 


καθοριζομένου για τη διενέργεια των εξετάσεων αυτών 
χρόνου. 

Άρθρο 9 

Βαθμολόγηση αντικειμενικών κριτηρίων - Ένσταση 

1. Η Επιτροπή Διενέργειας Διαγωνισμού, μετά τις 
αθλητικές δοκιμασίες προβαίνει στη βαθμολόγηση όσων 
κρίνονται ικανοί σ’ αυτές και συντάσσει σχετικούς πί¬ 
νακες. Η βαθμολόγηση ενεργείται με βάση το βαθμό 
του πτυχίου σε δεκάβαθμη κλίμακα με δύο (2) δεκαδικά 
ψηφία πολλαπλασιαζομένου επί δύο (2),στο γινόμενο 
του οποίου προστίθενται μονάδες ως ακολούθως: 

α. Για κατοχή διδακτορικού διπλώματος: 

(1) Με επίδοση «Αριστα» δώδεκα (12) μονάδες. 

(2) Με επίδοση «Λίαν καλώς» δέκα (10) μονάδες. 

(3) Με κάθε άλλη κατώτερη επίδοση οκτώ (8) μονά¬ 
δες. 

β. Γ ια κατοχή μεταπτυχιακού τίτλου «ΜΑδΤΕΒ» ή άλ¬ 
λου ισοτίμου: 

(1) Με επίδοση «Αριστα» δέκα (10) μονάδες. 

(2) Με επίδοση «Λίαν καλώς» οκτώ (8) μονάδες. 

(3) Με κάθε άλλη κατώτερη επίδοση έξι (6) μονάδες. 

Γ ια τους υποψηφίους που κατέχουν δύο (2) τίτλους με¬ 
ταπτυχιακών σπουδών η βαθμολογία είναι αθροιστική. 

γ. Γ ια γνώση ξένης γλώσσας (Αγγλικής - Γ αλλικής 
-Γ ερμανικής): 

(1) Με άριστη γνώση τρεις (3) μονάδες. 

(2) Με πολύ καλή γνώση δύο (2) μονάδες. 

(3) Με καλή γνώση μία (1) μονάδα. 

Για τους υποψηφίους που γνωρίζουν περισσότερες 
της μιας ξένης γλώσσας η βαθμολογία είναι αθροι¬ 
στική. 

Η γνώση ξένης γλώσσας αποδεικνύεται κατά τα ορι¬ 
ζόμενα στις παραγράφους 2 και 3 του άρθρου 28 του 
π.δ/τος 50/2001 (Α'- 39), όπως ισχύει κάθε φορά. 

2. Η συνολική βαθμολογία κάθε υποψηφίου, πολλαπλα- 
σιάζεται επί τον συντελεστή δέκα (10). Η βαθμολογία 
εξάγεται μέχρι και χιλιοστού της μονάδας και σε πε¬ 
ρίπτωση ισοβαθμίας προηγείται ο υποψήφιος που έχει 
μεγαλύτερο βαθμό πτυχίου. Σε περίπτωση νέας ισοβαθ¬ 
μίας προηγείται ο υποψήφιος που έχει καλύτερη επίδο¬ 
ση πρώτα στο διδακτορικό και μετά στο μεταπτυχιακό 
του τίτλο. Αν προκύπτει νέα ισοβαθμία, διενεργείται 
κλήρωση από την ίδια επιτροπή, στην οποία καλούνται 
οι ισοβαθμήσαντες υποψήφιοι και συντάσσεται σχετικό 
πρακτικό. 

3. Κατά της βαθμολογίας των αντικειμενικών κριτηρί¬ 
ων και προσαυξήσεων, επιτρέπεται, μέσα σε αποκλει¬ 
στική προθεσμία δέκα (10) ημερών που αρχίζει από την 
επομένη της ανάρτησης, η άσκηση έγγραφης ένστα¬ 
σης για μη ορθό ή ελλιπή υπολογισμό τους. Η ένσταση 
υποβάλλεται στο Αρχηγείο Ελληνικής Αγροφυλακής, 
εξετάζεται από το Βοηθό Αρχηγού, ο οποίος ελέγχει 
τη βασιμότητα των ισχυρισμών και ακολούθως προ¬ 
βαίνει σε έλεγχο της νομιμότητας της συγκεκριμένης 
βαθμολογίας. Εάν διαπιστώσει οποιαδήποτε ουσιώδη 
παράλειψη ή πλημμέλεια, που επιδέχεται διόρθωση, 
παραγγέλλει στην Επιτροπή Διενέργειας Διαγωνισμού 
να προβεί στις απαιτούμενες μεταβολές και στην ανα¬ 
σύνταξη των συγκεκριμένων πινάκων. Η απόφαση του 
Βοηθού Αρχηγού επί της βασιμότητας ή μη της ένστα¬ 
σης υποψηφίου γνωστοποιείται στον ενδιαφερόμενο. Η 
Επιτροπή Διενέργειας Διαγωνισμού, μετά την εξέταση 

από τον Βοηθό Αρχηγού όλων των ενστάσεων και την 
ανασύνταξη των πινάκων βαθμολόγησης των αντικει¬ 
μενικών κριτηρίων και προσαυξήσεων των υποψηφίων, 
εφόσον συντρέχει περίπτωση, καταρτίζει τους διορθω¬ 
μένους οριστικούς πίνακες κατά φθίνουσα σειρά. 

Άρθρο 10 
Συνέντευξη 

1. Από τους πίνακες ικανών, που συντάχθηκαν σύμ¬ 
φωνα με το προηγούμενο άρθρο, αριθμός υποψηφίων 
τριπλάσιος του αριθμού των προκηρυσσομένων θέσεων, 
καλείται από τη Διεύθυνση Διοικητικού και Οικονομι- 
κοτεχνικών Μέσων να παρουσιασθεί για συνέντευξη 
στην Επιτροπή Διενέργειας Διαγωνισμού. Η κλήση των 
υποψηφίων γίνεται με βάση το πρόγραμμα που εκδίδε- 
ται έγκαιρα από την ίδια Διεύθυνση και κοινοποιείται 
στις Υπηρεσίες της, οι οποίες ακολούθως αναρτούν το 
εν λόγω πρόγραμμα σε πίνακα ανακοινώσεών τους και 
το καταχωρούν στην ιστοσελίδα της Ελληνικής Αγρο¬ 
φυλακής για να λάβουν γνώση οι ενδιαφερόμενοι, με 
δική τους μέριμνα από τις Υπηρεσίες που υπέβαλλαν 
τα δικαιολογητικά. 

2. Για την αξιολόγηση και βαθμολόγηση της εν γένει 
προσωπικότητας των υποψηφίων και της δυνατότητάς 
τους να ανταποκριθούν στην άσκηση των καθηκόντων 
τους, οι υποψήφιοι υποβάλλονται ενώπιον της Επιτρο¬ 
πής Διενέργειας Διαγωνισμού, σε προφορική συνέντευ¬ 
ξη. Ειδικότερα, η Επιτροπή Διενέργειας Διαγωνισμού, 
για την έρευνα της προσωπικότητας του υποψηφίου 
με συνοπτική αιτιολογία, αξιολογεί και βαθμολογεί συ¬ 
νολικά την παράσταση, την ικανότητα έκφρασης και 
τις γνώσεις και δεξιότητες που είναι συναφείς με την 
άσκηση των καθηκόντων του αγρονομικού προσωπικού, 
την ικανότητα προσαρμογής, το ζήλο και το ενδιαφέ¬ 
ρον στο αγροτικό περιβάλλον, το πνεύμα συνεργασίας 
και το χαρακτήρα του κάθε υποψηφίου και καταρτίζει 
πρακτικό αιτιολογώντας την κρίση της. Η συνέντευξη 
βαθμολογείται με συντελεστή που κυμαίνεται από 0,80 
ως και 1,20 επί της συνολικής βαθμολογίας, που έχει 
λάβει ο υποψήφιος στα αντικειμενικά κριτήρια. Κατά 
της βαθμολογίας που λαμβάνουν οι υποψήφιοι στη συ¬ 
νέντευξη δεν επιτρέπεται ένσταση. 

Αρθρο 11 

Συνολική βαθμολογία - πίνακες επιτυχόντων 

Η Επιτροπή Διενέργειας Διαγωνισμού συντάσσει πί¬ 
νακες βαθμολογικής προτεραιότητας, κατά φθίνουσα 
σειρά βαθμολογίας. Στους πίνακες αυτούς αναγράφεται 
η συνολική βαθμολογία που έχει λάβει κάθε υποψήφιος 
από το σύνολο των αντικειμενικών κριτηρίων και προ¬ 
σαυξήσεων που δικαιούται και τη βαθμολόγηση της 
συνέντευξης. Σε περίπτωση ισοβαθμίας των υποψηφίων 
λαμβάνεται υπόψη η βαθμολογία βάσει των αντικειμε¬ 
νικών κριτηρίων και προσαυξήσεων και επί νέας ισο¬ 
βαθμίας, ο έγγαμος προηγείται του άγαμου. Σε περί¬ 
πτωση ισοβαθμίας μεταξύ εγγάμων, προηγείται αυτός 
που έχει τα περισσότερα τέκνα και μεταξύ αγάμων, ο 
έχων τη μεγαλύτερη ηλικία, η οποία υπολογίζεται με 
βάση την ημερομηνία γέννησης. Σε κάθε περίπτωση και 
πάλι ισοβαθμίας, ενεργείται κλήρωση από την Επιτροπή, 
παρουσία των ισοβαθμούντων υποψηφίων ή των ειδικώς 
προς τούτο εξουσιοδοτημένων προσώπων. 


Αρθρο 12 

Ψυχοτεχνικές δοκιμασίες - Υγειονομικές εξετάσεις 

1. Από τους πίνακες βαθμολογικής προτεραιότητας 
κατά φθίνουσα σειρά συνολικής βαθμολογίας, αριθμός 
υποψηφίων ίσος με τον αριθμό των προκηρυσσομένων 
θέσεων, προσαυξημένος κατά 10% (δεκαδικά υπόλοιπα 
δε λαμβάνονται υπ’ όψιν), καλείται από την Διεύθυνση 
Διοικητικού και Οικονομικοτεχνικών Μέσων του Αρχη¬ 
γείου Ελληνικής Αγροφυλακής να υποβληθεί, σε χρόνο 
και χώρο που ανακοινώνεται στους ενδιαφερομένους, 
σε ψυχοτεχνικές δοκιμασίες, προκειμένου να εξακριβω¬ 
θούν οι ψυχικές τους ικανότητες.Με την εξέταση αυτή 
ερευνάται, κατά το χρόνο της δοκιμασίας ιδίως η κρίση, 
η προσαρμοστικότητα στις μεταβαλλόμενες καταστά¬ 
σεις και απαιτήσεις, η αυτοκυριαρχία, η συναισθηματική 
σταθερότητα, η δομή της προσωπικότητας, η σκέψη 
και η αντίληψη. Η Επιτροπή αυτή με πράξη, που δεν 
υπόκειται σε ένσταση, κρίνει τους υποψηφίους ικανούς 
ή μη για κατάταξη. 

2. Όσοι κριθούν ικανοί στις ψυχοτεχνικές δοκιμασίες, 
καλούνται από την ίδια Διεύθυνση να παραλάβουν το 
δελτίο υγειονομικής εξέτασης, επί του οποίου επικολ- 
λάται φωτογραφία του υποψηφίου για να μεταβούν σε 
κρατικό νοσοκομείο του Εθνικού Συστήματος Υγείας και 
να υποβληθούν στις υγειονομικές εξετάσεις, που ανα- 
φέρονται σε αυτό. Ο αρμόδιος ιατρός γνωματεύει στην 
οικεία στήλη του δελτίου για τα αποτελέσματα, θέτο¬ 
ντας την υπογραφή και την σφραγίδα του, από τη γραμ¬ 
ματεία δε του νοσοκομείου θεωρείται το γνήσιο της 
υπογραφής των γνωματευόντων ιατρών. Οι εξετάσεις 
πραγματοποιούνται μέχρι την ορισθείσα για τον σκοπό 
αυτό ημερομηνία. Οι υποψήφιοι προσκομίζουν το δελτίο 
υγειονομικής εξέτασης στις αρμόδιες υγειονομικές επι¬ 
τροπές της Ελληνικής Αγροφυλακής ή στις υγειονομικές 
επιτροπές του Στρατού Ξηράς, σύμφωνα με τα προ- 
βλεπόμενα στο άρθρο 27 παρ. 2 του ν. 3585/2007 όπως 
ισχύει, οι οποίες αποφαίνονται για την καταλληλότητα ή 
μη των υποψηφίων, σύμφωνα με τα ισχύοντα για κατά¬ 
ταξη στις παραγωγικές σχολές των Ενόπλων Δυνάμεων, 
αφού προηγουμένως τους εξετάσει και μακροσκοπικά 
(αρτιμέλεια, θρέψη, ομιλία, κινητικότητα αρθρώσεων). 
Η Υγειονομική Επιτροπή δύναται να παραγγέλλει την 
επανεξέταση υποψηφίου από άλλο Κρατικό Νοσοκομείο 
ρητά κατονομαζόμενο, εφόσον προκύπτουν αμφιβολί¬ 
ες για την υγεία και άρτια σωματική του διάπλαση. 
Όσοι κριθούν υγειονομικά ακατάλληλοι με απόφαση 
της Υγειονομικής Επιτροπής, που κοινοποιείται στους 
ενδιαφερομένους και στη Διεύθυνση Διοικητικού και Οι- 
κονομικοτεχνικών Μέσων, αποκλείονται των περαιτέρω 
εξετάσεων και διαδικασιών και διαγράφονται από τους 
σχετικούς πίνακες. Γ ια την κάλυψη των θέσεων, αυτών 
που κρίνονται ακατάλληλοι στις υγειονομικές εξετάσεις, 
καλούνται από τους ίδιους πίνακες επιτυχόντων κατά 
σειρά βαθμολογικής κατάταξης ισάριθμοι υποψήφιοι 
μέχρι τη συμπλήρωση του απαιτούμενου αριθμού, οι 
οποίοι υποβάλλονται στις ίδιες εξετάσεις. Οσοι κρίνο- 
νται υγειονομικά ακατάλληλοι δεν δικαιούνται να υπο¬ 
βάλλουν αίτηση επανεξέτασης. 

Αρθρο 13 

Κύρωση και δημοσίευση πινάκων 

1. Ο Αρχηγός της Ελληνικής Αγροφυλακής, μετά την 
ολοκλήρωση των εξετάσεων και δοκιμασιών του προη- 

γουμένου άρθρου, κυρώνει τους πίνακες βαθμολογικής 
προτεραιότητας κατά φθίνουσα σειρά βαθμολογίας. 

Από τους κυρωθέντες πίνακες αριθμός ίσος με τον 
αριθμό των προσλαμβανόμενων, που αναφέρεται στην 
προκήρυξη, δημοσιεύεται στην Εφημερίδα της Κυβερ- 
νήσεως. 

Έκαστος των πινάκων ισχύει για ένα (1) έτος από τη 
δημοσίευσή του. 

2. Οι κατατασσόμενοι καλούνται με απόφαση του 
Αρχηγού της Ελληνικής Αγροφυλακής να παρουσια- 
σθούν στη Σχολή Μετεκπαίδευσης και Επιμόρφωσης της 
Αγρονομικής Ακαδημίας. Όσοι δεν παρουσιασθούν την 
ημερομηνία που ορίζεται για κατάταξη, θεωρούνται αυ¬ 
τοδίκαια ότι παραιτούνται του δικαιώματος κατάταξής 
τους στην Ελληνική Αγροφυλακή, εκτός αν η μη έγκαιρη 
προσέλευσή τους οφείλεται αποδεδειγμένα σε λόγους 
ανωτέρας βίας. Το δικαιολογημένο ή αδικαιολόγητο 
της καθυστέρησης κρίνεται σε κάθε περίπτωση από 
τον Αρχηγό της Ελληνικής Αγροφυλακής. Καθυστέρηση 
για λόγους ανωτέρας βίας δε μπορεί να διαρκέσει πε¬ 
ρισσότερο από είκοσι (20) ημέρες από την ημερομηνία 
κατάταξης. Σε περίπτωση που κατά την κατάταξη στη 
Σχολή διαπιστωθεί ότι γυναίκα αγρονόμος κυοφορεί, 
επιτρέπεται η παρακολούθηση του προγράμματος εκ¬ 
παίδευσης μόνο μετά από υπεύθυνη δήλωση της ιδίας 
και εφόσον προσκομίσει γνωμάτευση του θεράποντα 
ιατρού της, στην οποία ρητά να αναφέρεται, ότι επιτρέ¬ 
πεται η συμμετοχή της στο εκπαιδευτικό πρόγραμμα 
της Σχολής (πλην των αθλητικών δραστηριοτήτων) και 
ότι από αυτή δε θα προκύψει πρόβλημα στην υγεία 
της και στο κυοφορούμενο. Σε διαφορετική περίπτωση 
εξέρχεται της Σχολής και καλείται για επαναφοίτηση 
μόνο στην αμέσως μετά τη γέννηση εκπαιδευτική σει¬ 
ρά. Εξερχόμενη επιτυχώς εντάσσεται στο τέλος της 
επετηρίδας των αγρονόμων της εκπαιδευτικής σειράς 
που ήταν επιτυχούσα. 

3. Οι θέσεις εκείνων που δεν προσήλθαν για κατάταξη 
ή που παραιτούνται κατά την διάρκεια της εκπαίδευσής 
τους καθώς και εκείνων που αποβάλλονται από την 
Αγρονομική Ακαδημία, κατά τα οριζόμενα στις παρ. 5 και 
6, συμπληρώνονται από ισαρίθμους υποψηφίους, κατά 
τη σειρά επιτυχίας τους και κατά κατηγορία, από τους 
οικείους πίνακες επιτυχόντων, εντός είκοσι (20) ημερών 
από την ημερομηνία έναρξης της εκπαίδευσης. 

4. Οι κατατασσόμενοι, κατά το χρόνο κατάταξής τους, 
υποχρεούνται να προσκομίσουν τα ακόλουθα δικαιο- 
λογητικά: 

α. Την αστυνομική τους ταυτότητα. 

β. Αντίγραφα τίτλων σπουδών. 

γ. Υπεύθυνη δήλωση του ν. 1599/1986 περί μη άσκησης 
ποινικής δίωξης και περί μη παραπομπής σε δίκη. 

δ. Κάθε άλλο δικαιολογητικό που πιστοποιεί τα προ¬ 
σόντα των υποψηφίων, βάση των οποίων έγινε η κατά¬ 
ταξη τους στους πίνακες επιτυχόντων. 

5. Η Διεύθυνση Διοικητικού και Οικονομικοτεχνικών 
Μέσων του Αρχηγείου Ελληνικής Αγροφυλακής αναζητά 
αυτεπάγγελτα: 

α. Πιστοποιητικό Ποινικού Μητρώου. 

β. Πιστοποιητικό Στρατολογίας τύπου Α για τους άν- 
δρες, από το οποίο προκύπτει ρητά ότι υπηρέτησε στις 
Ένοπλες Δυνάμεις, ως ικανός II. 


Η ως άνω Διεύθυνση επίσης, ελέγχει δειγματοληπτι¬ 
κά ή όπου κρίνει αναγκαίο με έγγραφό της προς τις 
εκδούσες Αρχές, την εγκυρότητα των δικαιολογητικών, 
στα οποία στηρίχθηκε η βαθμολογία των κατατασσο- 
μένων. 

6. Όσων τα δικαιολογητικό αποδεικνύονται ότι δεν 
είναι έγκυρα, θεωρούνται αποτυχόντες και εκτός των 
τυχόν ποινικών ευθυνών τους διαγράφονται από τους 
κυρωθέντες πίνακες επιτυχόντων και αυτεπάγγελτα 
ανακαλείται η πράξη κατάταξής τους. 

7. Αγρονόμοι, οι οποίοι εισήλθαν στην Αγρονομική 
Ακαδημία με ψευδή, νοθευμένα ή ανακριβή δικαιολογη- 
τικά, εκτός από τις τυχόν ποινικές ευθύνες που έχουν, 
αποβάλλονται υποχρεωτικά από αυτή, με απόφαση του 
Αρχηγού της Ελληνικής Αγροφυλακής και σύμφωνα με 
τις σχετικές διατάξεις του Κανονισμού της Αγρονομικής 
Ακαδημίας. 

8. Τα δικαιολογητικό των υποψηφίων που δεν κα¬ 
τατάχθηκαν, διατηρούνται στο αρχείο του Αρχηγείου 
Ελληνικής Αγροφυλακής για όσο διάστημα έχουν ισχύ 
οι κυρωμένοι πίνακες και μετά καταστρέφονται, εκτός 
αν υπάρχει εκκρεμής σχετική δίκη, οπότε διατηρούνται 
μέχρι τη δημοσίευση αμετάκλητης απόφασης. 

9. Τα γραπτά των εξετάσεων θεωρούνται απόρρητα 
έγγραφα και φυλάσσονται στη Σχολή Μετεκπαίδευσης 
και Επιμόρφωσης της Αγρονομικής Ακαδημίας. Μετά 
την παρέλευση ενός (1) έτους από την κύρωση των 
πινάκων, τα γραπτά καταστρέφονται, εκτός αν υπάρχει 
δικαστική εκκρεμότητα. 

Αρθρο 14 

Πρόσκληση επιλεγομένων 

1. Τα Αγρονομικά Τμήματα στα οποία οι υποψήφιοι 
έχουν υποβάλλει τα δικαιολογητικό, μετά τη λήψη της 
σχετικής απόφασης της παραγράφου 2 του άρθρου 13, 
ενεργούν ως ακολούθως: 

α. Ειδοποιούν, με αποδεικτικό, τους υποψήφιους που 
προσλαμβάνονται να μεταβούν στη Σχολή Μετεκπαίδευ¬ 
σης και Επιμόρφωσης την καθοριζόμενη με απόφαση 
του Αρχηγού ημερομηνία, προσκομίζοντας και τα δικαι- 
ολογητικά της παραγράφου 4 του άρθρου 13. 

β. Παραπέμπουν για δακτυλοσκόπηση τους προσκα- 
λουμένους για κατάταξη στα Γ ραφεία Εγκληματολογι- 
κών Ερευνών (Γ.Ε.Ε.) της Ελληνικής Αστυνομίας ή στις 
Αστυνομικές Υπηρεσίες που διαθέτουν εξειδικευμένο 
στη λήψη δακτυλικών αποτυπωμάτων αστυνομικό προ¬ 
σωπικό, οι οποίες διαβιβάζουν τα σχετικά δελτία εις 
διπλούν στη Διεύθυνση Εγκληματολογικών Ερευνών. Η 
Δ.Ε.Ε., αποστέλλει πριν από την ημερομηνία πρόσληψης 
τις απαντήσεις στις ανωτέρω υπηρεσίες. 

γ. Χορηγούν σχετική βεβαίωση εφόσον από τα προ- 
σκομιζόμενα δικαιολογητικό και την δακτυλοσκοπική 
εξέταση δεν προκύπτει κώλυμα πρόσληψης προκειμένου 
οι υποψήφιοι να παρουσιαστούν στη Σχολή Μετεκπαί¬ 
δευσης και Επιμόρφωσης της Αγρονομικής Ακαδημίας 
και συντάσσουν φύλλα μητρώου. 

δ. Αναφέρουν τα ονοματεπώνυμα των προσελθόντων 
και μη προσελθόντων για οποιονδήποτε λόγο στη Δι¬ 
εύθυνση Διοικητικού και Οικονομικοτεχνικών Μέσων 
και στη Σχολή Μετεκπαίδευσης και Επιμόρφωσης της 
Αγρονομικής Ακαδημίας. 

ε. Η Σχολή Μετεκπαίδευσης και Επιμόρφωσης υπο¬ 
βάλλει ακολούθως, στη Διεύθυνση Διοικητικού και Οι- 
κονομικοτεχνικών Μέσων/Α.Ε.Α. όλα τα δικαιολογητικά 
των προσκαλουμένων με τα φύλλα μητρώου. 

2. Κανένας υποψήφιος δεν προσλαμβάνεται, αν δια¬ 
πιστωθεί ότι στερείται έστω και ενός προς πρόσληψη 
προσόντος, τυχόν δε πρόσληψή του θεωρείται αυτο¬ 
δικαίως άκυρη. 

Αρθρο 15 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Αναπληρωτή Υπουργό Εσωτερικών αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 11 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

ΧΡΗΣΤΟΣ ΜΑΡΚΟΓΙΑΝΝΑΚΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 134 
Σύσταση Άμισθου Προξενείου στη Γιαουντέ και μετα¬ 
βολή περιφέρειας αρμοδιότητας Αμισθου Προξενεί¬ 
ου στην Ντουάλα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις παραγράφους 6 και 8 του άρθρου 50 του Οργανι¬ 
σμού του Υπουργείου Εξωτερικών, που κυρώθηκε με το 
άρθρο πρώτο του ν. 3566/2007 «Κύρωση ως Κώδικα του 
«Οργανισμού του Υπουργείου Εξωτερικών» (Α' 117). 

2. Την παράγραφο 2 του άρθρου 90 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 


«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Τη γνώμη της Πρεσβείας της Ελλάδας στην πρω¬ 
τεύουσα του Καμερούν Γ ιαουντέ, όπως διατυπώθηκε 
στο υπ’ αριθμ. Φ. 3938/ΑΣ 645/15.9.2008 τηλεαντιγρά- 
φημά της. 

4. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

5. Την υπ’ αριθμ. 216/2009 γνωμοδότηση του Συμβου¬ 
λίου της Επικράτειας, με πρόταση της Υπουργού Εξω¬ 
τερικών, αποφασίζουμε: 

Αρθρο 1 

Σύσταση Άμισθου Προξενείου της Ελλάδας στην 
πρωτεύουσα του Καμερούν Γ ιαουντέ 

Συνιστάται Αμισθο Προξενείο της Ελλάδας με έδρα 
την πρωτεύουσα του Καμερούν Γιαουντέ (Υαουηάό) 
με περιφέρεια αρμοδιότητας τις επαρχίες (ρΐΌνίηοο) 
Αάαπιεννα, ΟθπΙγθ, ΕαεΙ, Ρ&γ ΝογϊΓι και ΝοτίΓι. 

Άρθρο 2 

Ανακατανομή περιφέρειας αρμοδιότητας Άμισθου 
Προξενείου στην πόλη Ντουάλα του Καμερούν 

Η περιφέρεια αρμοδιότητας του Άμισθου Προξενείου 
της Ελλάδας με έδρα την πόλη Ντουάλα (ϋουαία) του 
Καμερούν ανακατανέμεται και περιλαμβάνει τις επαρ¬ 
χίες ϋΐΐΟΓθΙ, ΝοΓίάννοεί, δουΐίι, δουΐόννοεί και \Λ/θεΙ. 

Άρθρο 3 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 7 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΑ ΜΠΑΚΟΓΙΑΝΝΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θΐ.οΐΓ - θ-πίθΜ: ννθΙ)Γη35ΐθΓ.θΙ@θΙ.(|Γ 

* Ο 1 00 180 1609090008* 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 

































